Odluka Komisije od 01/04/2011 u kojoj se određuje koncentracija kompatibilna sa zajedničkim tržištem (Predmet br. COMP/M.6116 - EUROP ASSISTANCE FRANCE / MALAKOFF MEDERIC / EAP FRANCE) prema Uredbi Vijeća (EZ) br. 139/2004 (Samo je francuski tekst vjerodostojan)


title: 2005/155/EZ: Odluka Komisije od 18. veljače 2005. o izmjeni Odluke 97/102/EZ o posebnim uvjetima kojima se uređuje uvoz proizvoda ribarstva i akvakulture podrijetlom iz Rusije, u pogledu imenovanja nadležnog tijela i obrasca zdravstvenog certifikata (priopćena pod brojem dokumenta C(2005) 357)  Tekst značajan za EGP

text:
               03/Sv. 62

               HR

               Službeni list Europske unije

               69

         32005D0155

               L 051/23

               SLUŽBENI LIST EUROPSKE UNIJE

         ODLUKA KOMISIJE
   od 18. veljače 2005.
   o izmjeni Odluke 97/102/EZ o posebnim uvjetima kojima se uređuje uvoz proizvoda ribarstva i akvakulture podrijetlom iz Rusije, u pogledu imenovanja nadležnog tijela i obrasca zdravstvenog certifikata
   (priopćena pod brojem dokumenta C(2005) 357)
   (Tekst značajan za EGP)
   (2005/155/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/493/EEZ od 22. srpnja 1991. o utvrđivanju zdravstvenih uvjeta za proizvodnju i stavljanje na tržište proizvoda ribarstva (1), a posebno njezin članak 11. stavak 1.,
   budući da:

               (1)

               U Odluci Komisije 97/102/EZ (2) se „Državni odbor za ribarstvo Ruske Federacije” određuje kao nadležno tijelo u Rusiji za provjeru i certificiranje usklađenosti proizvoda ribarstva i akvakulture sa zahtjevima Direktive 91/493/EEZ.

               (2)

               Nakon restrukturiranja ruske administracije, nadležno tijelo je postalo „Ministarstvo poljoprivrede Ruske Federacije”. Ovo novo tijelo je sposobno učinkovito provjeravati primjenu važećih pravila.

               (3)

               Ministarstvo poljoprivrede je pružilo službena jamstva o usklađenosti sa standardima za kontrolu zdravlja i praćenje proizvoda ribarstva i akvakulture kako je utvrđeno Direktivom 91/493/EEZ i o ispunjavanju higijenskih zahtjeva koji su istovrijedni onima propisanim u navedenoj Direktivi.

               (4)

               Odluku 97/102/EZ trebalo bi stoga odgovarajuće izmijeniti.

               (5)

               Mjere iz ove Odluke su u skladu s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Odluka 97/102/EZ mijenja se kako slijedi:

               1.

               Članak 1. zamjenjuje se sljedećim:
               „Članak 1.
               ‚Ministarstvo poljoprivrede Ruske Federacije’ kojemu pomaže ‚Nacionalni centar za kakvoću i sigurnost proizvoda ribarstva (Nacionalni centar za kakvoću ribe)’ nadležno je tijelo u Rusiji za provjeru i potvrđivanje usklađenosti proizvoda ribarstva i akvakulture sa zahtjevima Direktive 91/493/EEZ.”

               2.

               Prilog A zamjenjuje se Prilogom ovoj Odluci.

         Članak 2.
   Ova se Odluka primjenjuje od 24. lipnja 2005.
   Članak 3.
   Ova je Odluka upućena državama članicama.

      Sastavljeno u Bruxellesu 18. veljače 2005.

            Za Komisiju

         Markos KYPRIANOU

            Član Komisije

      (1)  SL L 268, 24.9.1991., str. 15. Direktiva kako je zadnje izmijenjena Uredbom (EZ) br. 806/2003 (SL L 122, 16.5.2003., str. 1.).

      (2)  SL L 35, 5.2.1997., str. 23. Odluka kako je zadnje izmijenjena Odlukom 202/941/EZ (SL L 325, 30.11.2002., str. 45.).

      PRILOG

            „PRILOG A

               ZDRAVSTVENI CERTIFIKAT

               za proizvode ribarstva iz Rusije koji su namijenjeni izvozu u Europsku zajednicu, isključujući školjkaše, bodljikaše, plaštenjake i morske puževe u bilo kojem obliku


Odluka Komisije od 06/12/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8124 - MICROSOFT / LINKEDIN) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2011/754/EU: Provedbena odluka Komisije od 22. studenoga 2011. o primjeni Direktive 2009/103/EZ Europskog parlamenta i Vijeća u odnosu na osiguranje od građanskopravne odgovornosti u pogledu upotrebe motornih vozila i izvršenje obveze osiguranja od takve odgovornosti (priopćena pod brojem dokumenta C(2011) 8289)  Tekst značajan za EGP

text:
               11/Sv. 118

               HR

               Službeni list Europske unije

               93

         32011D0754

               L 310/17

               SLUŽBENI LIST EUROPSKE UNIJE

         PROVEDBENA ODLUKA KOMISIJE
   od 22. studenoga 2011.
   o primjeni Direktive 2009/103/EZ Europskog parlamenta i Vijeća u odnosu na osiguranje od građanskopravne odgovornosti u pogledu upotrebe motornih vozila i izvršenje obveze osiguranja od takve odgovornosti
   (priopćena pod brojem dokumenta C(2011) 8289)
   (Tekst značajan za EGP)
   (2011/754/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2009/103/EZ Europskog parlamenta i Vijeća od 16. rujna 2009. u odnosu na osiguranje od građanskopravne odgovornosti u pogledu upotrebe motornih vozila i izvršenje obveze osiguranja od takve odgovornosti (1), a posebno njezin članak 2.,
   budući da

               (1)

               Sporazum između nacionalnih osiguravateljskih ureda država članica Europskoga gospodarskog prostora i drugih pridruženih država, dalje u tekstu „Sporazum”, sklopljen je 30. svibnja 2002. Prema uvjetima Sporazuma, svaki nacionalni ured jamči, u skladu s odredbama nacionalnog prava o obveznom osiguranju, rješavanje odštetnih zahtjeva za nesreće koje se dogode na njegovom državnom području upotrebom vozila koje se uobičajeno nalazi na području druge države članice ili područjima Hrvatske, Cipra, Češke, Mađarske, Islanda, Norveške, Slovačke, Slovenije ili Švicarske, neovisno o tome je li takvo vozilo osigurano ili nije.

               (2)

               Odluka Komisije 2003/564/EZ od 28. srpnja 2003. o primjeni Direktive Vijeća 72/166/EEZ u odnosu na provjere osiguranja od građanskopravne odgovornosti u pogledu upotrebe motornih vozila (2), pod uvjetom da se od 1. kolovoza 2003. države članice suzdrže od provjera osiguranja od građanskopravne odgovornosti u pogledu vozila koja se uobičajeno nalaze na području druge države članice ili na području Hrvatske, Cipra, Češke, Mađarske, Islanda, Norveške, Slovačke, Slovenije ili Švicarske.

               (3)

               Sporazum je Dopunom br. 1 proširen tako da uključuje urede u Estoniji, Latviji, Litvi, Malti i Poljskoj. Odluka Komisije 2004/332/EZ od 2. travnja 2004. o primjeni Direktive Vijeća 72/166/EEZ u odnosu na provjere osiguranja od odgovornosti za upotrebu motornih vozila (3) određuje da se od 30. travnja 2004. države članice suzdrže od provjera osiguranja od odgovornosti u pogledu vozila koja se uobičajeno nalaze na područjima Estonije, Latvije, Litve, Malte ili Poljske.

               (4)

               Sporazum je Dopunom br. 2 proširen tako da uključuje ured u Andori. Odluka Komisije 2005/849/EZ od 29. studenoga 2005. o primjeni Direktive Vijeća 72/166/EEZ u odnosu na provjere osiguranja od odgovornosti za upotrebu motornih vozila (4) određuje da se od 1. siječnja 2006. države članice suzdrže od provjera osiguranja od građanskopravne odgovornosti u pogledu vozila koja se uobičajeno nalaze na području Andore.

               (5)

               Sporazum je Dopunom br. 3 proširen tako da uključuje urede u Bugarskoj i Rumunjskoj. Odluka Komisije 2007/482/EZ od 9. srpnja 2007. o primjeni Direktive Vijeća 72/166/EEZ u odnosu na provjere osiguranja od odgovornosti za upotrebu motornih vozila (5) određuje da se od 1. kolovoza 2007. države članice suzdrže od provjera osiguranja od građanskopravne odgovornosti u pogledu vozila koja se uobičajeno nalaze na područjima Bugarske ili Rumunjske. Nacionalni osiguravateljski uredi su 29. svibnja 2008. u pročišćeni Sporazum uključili Dopune od 1. do 3.

               (6)

               Nacionalni osiguravateljski uredi država članica te Andore, Hrvatske, Islanda, Norveške i Švicarske, potpisali su 26. svibnja 2011. Dopunu br. 1. pročišćenom Sporazumu kojom je Sporazum proširen tako da uključuje nacionalni osiguravateljski ured Srbije. Dopuna predviđa praktična rješenja za ukidanje provjera osiguranja u pogledu vozila koja se uobičajeno nalaze na području Srbije i na koja se primjenjuje Sporazum.

               (7)

               Stoga su ispunjeni svi uvjeti za ukidanje provjera osiguranja od građanskopravne odgovornosti za upotrebu motornih vozila u skladu s Direktivom 2009/103/EEZ za vozila koja se uobičajeno nalaze na području Srbije,

         DONIJELA JE OVU DIREKTIVU:
   Članak 1.
   Države članice se od 1. siječnja 2012. suzdržavaju od provjera osiguranja od odgovornosti za vozila koja se uobičajeno nalaze na području Srbije i na koja se primjenjuje Dopuna br. 1 Sporazumu između nacionalnih osiguravateljskih ureda država članica Europskoga gospodarskog područja i drugih pridruženih država.
   Članak 2.
   Države članice odmah obavješćuju Komisiju o mjerama koje poduzimaju u svrhu primjene ove Odluke.
   Članak 3.
   Ova je Odluka upućena državama članicama.

      Sastavljeno u Bruxellesu 22. studenoga 2011.

            Za Komisiju

         Michael BARNIER

            Član Komisije

      (1)  SL L 263, 7.10.2009., str. 11.

      (2)  SL L 192, 31.7.2003., str. 23.

      (3)  SL L 105, 14.4.2004., str. 39.

      (4)  SL L 315, 1.12.2005., str. 16.

      (5)  SL L 180, 10.7.2007., str. 42.


Odluka Komisije od 02/03/2011 u kojoj se određuje koncentracija kompatibilna sa zajedničkim tržištem (Predmet br. COMP/M.6060 - CITIGROUP / PUBLIC SECTOR PENSION INVESTMENT BOARD / DP WORLD / DP WORLD AUSTRALIA / JV) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2006/252/EZ: Odluka Komisije od 27. ožujka 2006. o izmjeni Odluke 1999/217/EZ u pogledu registra aromatičnih tvari koje se koriste u ili na hrani (priopćena pod brojem dokumenta C(2006) 899)  Tekst značajan za EGP

text:
               13/Sv. 025

               HR

               Službeni list Europske unije

               11

         32006D0252

               L 091/48

               SLUŽBENI LIST EUROPSKE UNIJE

               27.03.2006.

      ODLUKA KOMISIJE

   od 27. ožujka 2006.
   o izmjeni Odluke 1999/217/EZ u pogledu registra aromatičnih tvari koje se koriste u ili na hrani
   (priopćena pod brojem dokumenta C(2006) 899)
   (Tekst značajan za EGP)
   (2006/252/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 2232/96 Europskog parlamenta i Vijeća od 28. listopada 1996. o utvrđivanju postupka Zajednice za aromatične tvari upotrijebljene ili namijenjene za uporabu u ili na hrani (1), a posebno njezin članak 4. stavak 3.,
   budući da:

               (1)

               Uredbom (EZ) br. 2232/96 utvrđuje se postupak za određivanje pravila koja se odnose na aromatične tvari koje se upotrebljavaju u ili na hrani. Ovom se Uredbom predviđa usvajanje registra aromatičnih tvari (registar) nakon što države članice dostave popis aromatičnih tvari koje se mogu upotrebljavati u ili na hrani i koje se nalaze na tržištu na njihovom državnom području i nakon što Komisija razmotri tu obavijest. Navedeni je registar usvojen Odlukom Komisije 1999/217/EZ (2).

               (2)

               Uredbom (EZ) br. 2232/96 se uz to predviđa program procjene aromatičnih tvari kako bi se provjerilo jesu li u skladu s općim kriterijima za uporabu aromatičnih tvari utvrđenih u Prilogu toj Uredbi.

               (3)

               Zajednički odbor stručnjaka FAO/WHO-a za prehrambene aditive (JECFA) je na svom 65. sastanku od 7. do 16. lipnja 2005. zaključio da je acetamid (FL 16.047) očito kancerogen za miševe i štakore te da se ne može odbaciti mogućnost genotoksičnosti, iako je mehanizam nastanka tumora nepoznat. Uporabu tog spoja kao aromatske tvari JECFA smatra neprimjerenom. U skladu s tim, acetamid ne zadovoljava opće kriterije određene u Prilogu Uredbi (EZ) br. 2232/96 i treba se brisati iz registra.

               (4)

               Odluku 1999/217/EZ treba stoga na odgovarajući način izmijeniti.

               (5)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   U dijelu A Priloga Odluci 1999/217/EZ briše se redak u tablici za tvar s registarskim brojem FL 16.047 (acetamid).
   Članak 2.
   Ova je Odluka upućena državama članicama.

      Sastavljeno u Bruxellesu 27. ožujka 2006.

            Za Komisiju

         Markos KYPRIANOU

            Član Komisije

      (1)  SL L 299, 23.11.1996., str. 1. Uredba kako je izmijenjena Uredbom (EZ) br. 1882/2003 (SL L 284, 31.10.2003., str. 1.).

      (2)  SL L 84, 27.3.1999., str. 1. Odluka kako je zadnje izmijenjena Odlukom 2005/389/EZ (SL L 128, 21.5.2005., str. 73.).


title: 92/353/EEZ: Odluka Komisije od 11. lipnja 1992. o utvrđivanju uvjeta za odobravanje ili priznavanje organizacija i udruženja koji vode ili uspostavljaju matične knjige za registrirane kopitare

text:
               03/Sv. 018

               HR

               Službeni list Europske unije

               28

         31992D0353

               L 192/63

               SLUŽBENI LIST EUROPSKE UNIJE

               11.06.1992.

      ODLUKA KOMISIJE

   od 11. lipnja 1992.
   o utvrđivanju uvjeta za odobravanje ili priznavanje organizacija i udruženja koji vode ili uspostavljaju matične knjige za registrirane kopitare
   (92/353/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća br. 90/427/EEZ od 26. lipnja 1990. o zootehničkim i genealoškim uvjetima koji uređuju trgovinu kopitarima unutar Zajednice (1), a posebno njezin članak 4. stavak 2. točku (a),
   budući da matične knjige u svim državama članica vode ili uspostavljaju organizacije ili udruženja ili službena tijela; budući da je, stoga, potrebno utvrditi uvjete za priznavanje ili odobravanje tih organizacija i udruženja;
   budući da, u skladu s člankom 4. stavkom 1. točkom (a) Direktive 90/427/EEZ, utvrđeni uvjeti moraju omogućavati da odobrene ili priznate organizacije ili udruženja djeluju u skladu s načelima koje su utvrdili organizacija ili udruženje koji vode izvornu matičnu knjigu pasmine;
   budući da organizacija ili udruženje moraju podnijeti zahtjev za priznavanje ili odobravanje nadležnim tijelima države članice na čijemu je državnom području njihovo sjedište;
   budući da tijela države članice kojima je podnesen zahtjev moraju službeno priznati ili odobriti organizaciju ili udruženje koji ispunjavaju određene uvjete i koji imaju utvrđene ciljeve;
   budući da su mjere predviđene ovom Odlukom u skladu s mišljenjem Stalnog odbora za zootehniku,
   DONIJELA JE OVU ODLUKU:
   Članak 1.
   Da bi bile službeno priznate ili odobrene, organizacije ili udruženja koji vode ili uspostavljaju matične knjige moraju podnijeti zahtjev tijelima one države članice na čijem je državnom području njihovo sjedište.
   Članak 2.
   1.   Tijela dotične države članice moraju službeno priznati ili odobriti svaku organizaciju ili udruženje koji vode ili uspostavljaju matične knjige ako ona ispunjava uvjete utvrđene u Prilogu.
   2.   Međutim, u državi članici u kojoj za određenu pasminu već postoji jedna ili više službeno priznatih ili odobrenih organizacija ili udruženja, tijela dotične države članice mogu odbiti priznati novu organizaciju ili udruženje:

               —

               ako ona dovodi u opasnost očuvanje pasmine ili ugrožava djelovanje ili program unaprjeđenja pasmine ili uzgojni program postojeće organizacije ili udruženja, ili

               —

               ako se kopitari te pasmine mogu upisati ili registrirati u posebni odjeljak matične knjige koju vode organizacija ili udruženje koji posebno za taj odjeljak primjenjuju načela koja su u skladu s točkom 3. (b) Priloga utvrdili organizacija ili udruženje koji vode izvornu matičnu knjigu za tu pasminu.

         3.   Države članice izvješćuju Komisiju o svim izdanim službenim priznanjima ili odobrenjima i o odbijenim zahtjevima.
   4.   Ako se nekoj organizaciji ili udruženju odbije zahtjev za službeno priznavanje ili odobravanje u državi članici, udruženje ili organizacija moraju pisanim putem biti obaviješteni o razlozima odbijanja.
   Članak 3.
   Tijela dotične države članice ukidaju službeno priznanje ili odobrenje svakoj organizaciji ili udruženju koji vode matičnu knjigu ako više dosljedno ne ispunjavaju uvjete utvrđene u Prilogu.
   Članak 4.
   Ova je Odluka upućena državama članicama.

      Sastavljeno u Bruxellesu 11. lipnja 1992.

            Za Komisiju

         Ray MAC SHARRY

            Član Komisije

      (1)  SL L 224, 18.8.1990., str. 55.
   PRILOG
   Da bi bili službeno priznati ili odobreni, organizacija ili udruženje koje vode matične knjige, uspostavljaju odjeljke matičnih knjiga i uspostavljaju matične knjige za registrirane kopitare moraju:

               1.

               imati pravnu osobnost u skladu sa zakonodavstvom koje je na snazi u državi članici u kojoj se podnosi zahtjev;

               2.

               dokazati nadležnim tijelima da:

                           (a)

                           djeluju učinkovito;

                           (b)

                           poštuju načela koja su u skladu s točkom 3. (b) Priloga utvrdile organizacija ili udruženje koji vode izvornu matičnu knjigu ako se ne radi o organizaciji ili udruženju koji sami vode izvornu matičnu knjigu pasmine;

                           (c)

                           mogu provoditi provjere potrebne za upisivanje rodoslovlja;

                           (d)

                           postoji dovoljno veliki broj kopitara za provedbu programa unaprjeđenja pasmine ili uzgojnog programa ili za očuvanje pasmine, prema potrebi;

                           (e)

                           mogu pružati podatke (primjerice, o proizvodnosti) potrebne za provedbu programa unaprjeđenja pasmine, uzgojnog programa ili očuvanja pasmine;

               3.

               imati utvrđena načela vezana za:

                           (a)

                           sustav pružanja podataka (primjerice, o proizvodnosti) potrebnih za ocjenjivanje kopitara radi unaprjeđenja pasmine, selekcije ili očuvanja pasmine;

                           (b)

                           ako se radi o organizaciji ili udruženju koji vode izvornu matičnu knjigu pasmine:

                                       —

                                       sustav registracije podrijetla,

                                       —

                                       određivanje osobina pasmine (ili pasmina) ili populacije za koju se vodi matična knjiga,

                                       —

                                       načela sustava označavanja kopitara,

                                       —

                                       utvrđivanje temeljnih uzgojnih ciljeva,

                                       —

                                       podjelu matične knjige na dijelove ako postoje različiti uvjeti za unos kopitara ili ako postoje različiti postupci razvrstavanja kopitara upisanih u matičnu knjigu,

                                       —

                                       rodoslovlje upisano u jednu ili više drugih matičnih knjiga, prema potrebi;

               4.

               imati pravila postupka koja osiguravaju nediskriminirajući odnos prema uzgajivačima. Međutim, ako na području Zajednice za jednu pasminu postoji nekoliko organizacija ili udruženja koje međusobno pokrivaju cjelokupno područje, pravila postupka organizacije ili udruženja mogu propisivati da kopitari moraju biti rođeni na određenom području kako bi mogli biti upisani na temelju prijave o oždrebljenju. Ovo se ograničenje ne primjenjuje na unos u svrhu rasploda.


title: 2004/292/EZ: Odluka Komisije od 30. ožujka 2004. o uvođenju sustava Traces te izmjeni Odluke 92/486/EEZ (priopćena pod brojem dokumenta C(2004) 1282)  Tekst značajan za EGP

text:
                  03/Sv. 62

                  HR

                  Službeni list Europske unije

                  47

            32004D0292

                  L 094/63

                  SLUŽBENI LIST EUROPSKE UNIJE

            ODLUKA KOMISIJE
      od 30. ožujka 2004.
      o uvođenju sustava Traces te izmjeni Odluke 92/486/EEZ
      (priopćena pod brojem dokumenta C(2004) 1282)
      (Tekst značajan za EGP)
      (2004/292/EZ)
      KOMISIJA EUROPSKIH ZAJEDNICA,
      uzimajući u obzir Ugovor o osnivanju Europske zajednice,
      uzimajući u obzir Odluku Vijeća 90/424/EEZ od 26. lipnja 1990. o troškovima u području veterinarstva (1), a posebno njezine članke 37. i 37.a,
      uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 20. stavak 3.,
      uzimajući u obzir Odluku Vijeća 92/438/EEZ od 13. srpnja 1992. o informatizaciji postupaka veterinarskog uvoza (projekt Shift) o izmjeni direktiva 90/675/EEZ, 91/496/EEZ, 91/628/EEZ i odluke 90/424/EEZ i o stavljanju izvan snage Odluke 88/192/EEZ (3), a posebno njezin članak 12.,
      budući da:

                  (1)

                  U Odluci Komisije 91/398 od 19. srpnja 1991. o informatičkoj mreži za povezivanje veterinarskih tijela (Animo) (4), određuju se načela kojima se regulira informatička mreža kojom su povezane veterinarske jedinice navedene u Odluci 2002/459/EZ (5).

                  (2)

                  U Odluci Komisije 2003/24/EZ (6) utvrđuje se da je potrebno razviti informatički sustav Traces kojim se u jedinstveni ustroj povezuju funkcije sustava Animo i Shift.

                  (3)

                  U Odluci Komisije 92/486/EEZ od 25. rujna 1992. o utvrđivanju načina suradnje između centra domaćina Animo i država članica (7), predviđa se da ugovori između država članica i glavnog informatičkog centra Animo trebaju isteći 31. ožujka 2004. Stoga taj datum treba služiti kao polaznica za Traces kako bi se izbjegla potreba obnavljanja ugovora.

                  (4)

                  Neke države članice nisu u mogućnosti koristiti Traces od datuma koji je odredila Komisija, tj. od 1. travnja 2004., jer još nisu spremne učiniti prijelaz od sustava Animo na sustav Traces. Stoga je potrebno odrediti prijelazno razdoblje kako bi se tim državama članicama omogućilo dovršenje njihova prelaska na Traces.

                  (5)

                  Odluka 92/486/EEZ treba se izmijeniti radi omogućavanja obnove ugovora između onih država članica koje se koriste prijelaznim razdobljem i glavnog informatičkog centra Animo.

                  (6)

                  Ugovori između glavnog informatičkog centra Animo i graničnih inspekcijskih postaja smještenih u Njemačkoj, Austriji i Italiji navedenih u Prilogu II. Uredbi Komisije (EZ) br. 282/2004 od 18. veljače 2004. o uvođenju dokumenta za deklariranje i veterinarske preglede životinja iz trećih zemalja koje ulaze u Zajednicu (8), trebaju se uskladiti uzimajući u obzir zacrtano brisanje onih graničnih inspekcijskih postaja u vezi s pristupanjem novih država članica.

                  (7)

                  Kako bi se prvoj skupini država članica koje se prebacuju na Traces omogućila prilagodba na taj sustav, funkcije novog sustava trebaju se uvoditi u fazama, istodobno osiguravajući da je, čim se uvede, razina informacija jednaka onima koje se postižu sustavom Animo.

                  (8)

                  Svi podaci sadržani u zajedničkim veterinarskim dokumentima o ulasku predviđenim Uredbom Komisije (EZ) br. 136/2004 (9) za proizvode, u zajedničkim veterinarskim dokumentima o ulasku predviđenim Uredbom Komisije (EZ) br. 282/2004 za životinje i u certifikatima za promet unutar Zajednice kako je usklađeno Uredbom Komisije (EZ) br. 599/2004 (10) trebaju se prenositi putem sustava Traces.

                  (9)

                  Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

            DONIJELA JE OVU ODLUKU:
      Članak 1.
      Za potrebe ove Odluke, primjenjuju se sljedeće definicije:

                  (a)

                  „Animo”: informatička mreža kojom se povezuju veterinarska nadležna tijela, predviđena Odlukom 91/398/EEZ;

                  (b)

                  „Traces”: integrirani informatički veterinarski sustav predviđen Odlukom 2003/24/EZ.

            Članak 2.
      Države članice koriste sustav Traces od 1. travnja 2004. i od tog datuma prestaju unositi poruke u sustav Animo.
      Članak 3.
      1.   Države članice od 1. travnja 2004. osiguravaju unošenje sljedećih podataka u Traces:

                  (a)

                  dio I. certifikata koji se odnosi na promet unutar Zajednice životinjama i proizvodima životinjskog podrijetla za koje se u pravilima zahtijeva prethodna najava;

                  (b)

                  zajedničke veterinarske dokumente o ulasku za životinje koje ulaze u državu članicu a koje su namijenjene za drugu državu članicu; i

                  (c)

                  zajedničke veterinarske dokumente o ulasku za proizvode u provozu kroz Zajednicu i za proizvode kojima se prihvaćaju u Zajednicu na temelju postupaka iz članaka 8., 12. stavka 4. i članka 13. Direktive 97/78/EZ.

            2.   Države članice osiguravaju od 31. prosinca 2004. unošenje sljedećih podataka u Traces:

                  (a)

                  dijelovi I. i II. zdravstvenih certifikata koji se odnose na promet i dio III. ako se provodi pregled;

                  (b)

                  zajedničke veterinarske dokumente o ulasku za sve životinje koje ulaze u Zajednicu; i

                  (c)

                  zajedničke veterinarske dokumente o ulasku za sve proizvode koji ulaze u Zajednicu bez obzira kojim carinskim postupcima podliježu.

            Članak 4.
      U zakonodavstvu Zajednice bilo koja uputa na Animo smatra se uputom na Traces s učinkom od:

                  (a)

                  1. travnja 2004. za one države članice koje ne koriste izuzeće predviđeno člankom 5.;

                  (b)

                  31. prosinca 2004. za one države članice koje koriste izuzeće predviđeno člankom 5.

            Članak 5.
      Odstupajući od članka 2., države članice koje to žele mogu uvesti Traces najkasnije do 31. prosinca 2004. U tom slučaju moraju produljiti ugovore s glavnim informatičkim centrom Animo. One također moraju ovlastiti glavni informatički centar Animo da Komisiji dostavlja kopiju svih poruka koje one šalju.
      Članak 6.
      U članku 2.a Odluke 92/486/EZ dodaje se sljedeći stavak 8.:

         „8.   Koordinacijska tijela u onim državama članicama koje koriste izuzeće predviđeno člankom 5. Odluke 2004/292/EZ (*) osiguravaju produljenja ugovora koji se spominju u članku 1. ove Odluke za razdoblje od 1. travnja 2004. do 31. prosinca 2004., osim u slučaju graničnih inspekcijskih postaja navedenih u Prilogu II. Uredbi (EZ) br. 282/2004 za koje je razdoblje od 1. travnja 2004. do 30. travnja 2004.
         U vezi s tim stavkom, primjenjuju se sljedeća terećenja:

                     —

                     290 EUR po jedinici (središnja jedinica, lokalna jedinica, granična inspekcijska postaja).

                     —

                     32 EUR po graničnoj inspekcijskoj postaji navedenoj u Prilogu II. Uredbi (EZ) br. 282/2004.

      Članak 7.
      Komisija razrađuje informacijsku tehnologiju za namjenske programe za obnovu i povrat poruka koje su poslale države članice koje sudjeluju u sustavu Animo i njihovo uvođenje u sustav Traces.
      Za takav razvoj i sudjelovanje Komisije u sustavu Animo, Komisiji se dodjeljuje svota od 48 000 EUR.
      Članak 8.
      Ova je Odluka upućena državama članicama.

         Sastavljeno u Bruxellesu 30. ožujka 2004.

               Za Komisiju

            David BYRNE

               Član Komisije

         (1)  SL L 224, 18.8.1990., str. 19. Odluka kako je zadnje izmijenjena Odlukom 2001/572/EZ (SL L 203, 28.7.2001., str. 16.).

         (2)  SL L 224, 18.8.1990., str. 29. Direktiva kako je zadnje izmijenjena Direktivom 2002/33/EZ (SL L 315, 19.11.2002., str. 14.).

         (3)  SL L 243, 25.8.1992., str. 27. Odluka kako je zadnje izmijenjena Odlukom 95/1/EZ (SL L 1, 1.1.1995., str. 113.).

         (4)  SL L 221, 9.8.1991., str. 30.

         (5)  SL L 159, 17.6.2002., str. 27. Odluka kako je zadnje izmijenjena Odlukom 2003/831/EEZ (SL L 313, 28.11.2003., str. 61.).

         (6)  SL L 8, 14.1.2003., str. 44.

         (7)  SL L 291, 7.10.1992., str. 20. Odluka kako je izmijenjena Odlukom 2003/236/EZ (SL L 87, 4.4.2003., str. 12.).

         (8)  SL L 49, 19.2.2004., str. 11.

         (9)  SL L 21, 28.1.2004., str. 11.

         (10)  SL L 94, 31.3.2004., str. 44.


title: 98/662/EZ: Odluka Komisije od 16. studenoga 1998. o izmjeni Odluke 97/365/EZ o izradi privremenih popisa objekata iz trećih zemalja iz kojih države članice odobravaju uvoz proizvoda pripremljenih od mesa goveda, svinja, kopitara te ovaca i koza (priopćena pod brojem dokumenta C(1998) 3504)  Tekst značajan za EGP

text:
               03/Sv. 029

               HR

               Službeni list Europske unije

               243

         31998D0662

               L 314/19

               SLUŽBENI LIST EUROPSKE UNIJE

               16.11.1998.

      ODLUKA KOMISIJE

   od 16. studenoga 1998.
   o izmjeni Odluke 97/365/EZ o izradi privremenih popisa objekata iz trećih zemalja iz kojih države članice odobravaju uvoz proizvoda pripremljenih od mesa goveda, svinja, kopitara te ovaca i koza
   (priopćena pod brojem dokumenta C(1998) 3504)
   (Tekst značajan za EGP)
   (98/662/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 95/408/EZ od 22. lipnja 1995. o uvjetima za sastavljanje, u prijelaznom razdoblju, privremenih popisa objekata u trećim zemljama iz kojih je državama članicama odobren uvoz određenih proizvoda životinjskog podrijetla, proizvoda ribarstva ili živih školjkaša (1), kako je zadnje izmijenjena Odlukom 97/34/EZ (2), a posebno njezin članak 2. stavak 1.,
   budući da je Odlukom Komisije 97/222/EZ (3) sastavljen popis trećih zemalja iz kojih države članice odobravaju uvoz mesnih proizvoda;
   budući da su za zemlje na tom popisu uvjeti zdravlja životinja i veterinarsko certificiranje za uvoz mesnih proizvoda predviđeni Odlukom Komisije 97/221/EZ (4);
   budući da su privremeni popisi objekata trećih zemalja iz kojih države članice odobravaju uvoz proizvoda pripravljenih od mesa goveda, svinja, kopitara, ovaca i koza sastavljeni Odlukom Komisije 97/365/EZ (5);
   budući da je Komisija od Meksika zaprimila popis objekata s jamstvima da u potpunosti udovoljavaju primjerenim zahtjevima Zajednice u pogledu zdravlja i da će, ako im neki objekt ne udovolji, njegove izvozne djelatnosti u Europsku zajednicu biti obustavljene;
   budući da je inspekcija Zajednice na licu mjesta ustanovila da je higijenski standard u objektima dovoljan i da ih se stoga može uvrstiti na prvi popis objekata iz kojih se može odobriti uvoz mesnih proizvoda;
   budući da se stoga za Meksiko može sastaviti privremeni popis objekata koji proizvode mesne proizvode;
   budući da su mjere predviđene ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   Prilog ovoj Odluci dodaje se Prilogu Odluci 97/365/EZ.
   Članak 2.
   Ova se Odluka primjenjuje od 20. studenoga 1998.
   Članak 3.
   Ova je Odluka upućena državama članicama.

      Sastavljeno u Bruxellesu 16. studenoga 1998.

            Za Komisiju

         Franz FISCHLER

            Član Komisije

      (1)  SL L 243, 11.10.1995., str. 17.

      (2)  SL L 13, 16.1.1997., str. 33.

      (3)  SL L 89, 4.4.1997., str. 39.

      (4)  SL L 89, 4.4.1997., str. 32.

      (5)  SL L 154, 12.6.1997., str. 41.
   ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BĲLAGE/ANEXO/LIITE/BILAGA

      País: MÉXICO/Land: MEXICO/Land: MEXIKO/Χώρα: ΜΕΞΙΚΟ/Country: MEXICO/Pays: MEXIQUE/Paese: MESSICO/Land: MEXICO/País: MÉXICO/Maa: MEKSIKO/Land: MEXIKO

               1

               2

               3

               4

               5

               TIF 86

               Sana International S. de R.L. de C.V.

               San Luis Río Colorado

               Sonora

               6

               TIF 150

               Delimex Mexicana SA de C.V.

               San Nicolás de los Garza

               Nuevo León

               6

               TIF 209

               SIGMA Alimentos Congelados SA de C.V.

               Linares

               Nuevo León

               6


title: 2010/416/EU: Odluka Vijeća od 13. srpnja 2010. u skladu s člankom 140. stavkom 2. Ugovora o usvajanju eura u Estoniji 1. siječnja 2011.

text:
               10/Sv. 003

               HR

               Službeni list Europske unije

               199

         32010D0416

               L 196/24

               SLUŽBENI LIST EUROPSKE UNIJE

               01.01.2011.

      ODLUKA VIJEĆA

   od 13. srpnja 2010.
   u skladu s člankom 140. stavkom 2. Ugovora o usvajanju eura u Estoniji 1. siječnja 2011.
   (2010/416/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije (Ugovor), a posebno njegov članak 140. stavak 2.,
   uzimajući u obzir prijedlog Europske komisije,
   uzimajući u obzir izvješće Europske komisije,
   uzimajući u obzir izvješće Europske središnje banke,
   uzimajući u obzir mišljenje Europskog parlamenta,
   uzimajući u obzir raspravu Europskog vijeća,
   uzimajući u obzir preporuku članova Vijeća država članica čija je valuta euro,
   budući da:

               (1)

               Treća faza ekonomske i monetarne unije (EMU) započela je 1. siječnja 1999. Odlukom 98/317/EZ (1) Vijeće je na sastanku 3. svibnja 1998. u Bruxellesu u sastavu šefova država i vlada odlučilo da su Belgija, Njemačka, Španjolska, Francuska, Irska, Italija, Luksemburg, Nizozemska, Austrija, Portugal i Finska ispunile potrebne uvjete za usvajanje jedinstvene valute 1. siječnja 1999.

               (2)

               Odlukom 2000/427/EZ (2) Vijeće je odlučilo da je Grčka ispunila potrebne uvjete za usvajanje jedinstvene valute 1. siječnja 2001. Odlukom 2006/495/EZ (3) Vijeće je odlučilo da je Slovenija ispunila potrebne uvjete za usvajanje jedinstvene valute 1. siječnja 2007. Odlukama 2007/503/EZ (4) i 2007/504/EZ (5) Vijeće je odlučilo da su Cipar i Malta ispunili potrebne uvjete za usvajanje jedinstvene valute 1. siječnja 2008. Odlukom 2008/608/EZ (6) Vijeće je odlučilo da je Slovačka ispunila potrebne uvjete za usvajanje jedinstvene valute 1. siječnja 2009.

               (3)

               U skladu sa stavkom 1. Protokola o određenim odredbama koje se odnose na Ujedinjenu Kraljevinu Velike Britanije i Sjeverne Irske priloženog Ugovoru o osnivanju Europske zajednice, Ujedinjena Kraljevina obavijestila je Vijeće da 1. siječnja 1999. ne namjerava preći u treću fazu EMU. Ova obavijest nije mijenjana. U skladu s stavkom 1. Protokola o određenim odredbama koje se odnose na Dansku priloženog Ugovoru o osnivanju Europske zajednice i odlukom šefova država ili vlada donesenom u Edinburgu u prosincu 1992., Danska je obavijestila Vijeća da neće sudjelovati u trećoj fazi EMU-a. Danska nije zatražila pokretanje postupka iz članka 140. stavka 2. Ugovora.

               (4)

               Na temelju Odluke 98/317/EZ, za Švedsku vrijedi odstupanje kako je određeno u članku 139. stavku 1. Ugovora. U skladu s člankom 4. Akta o pristupanju iz 2003. za Češku, Estoniju, Latviju, Litvu, Mađarsku i Poljsku vrijedi odstupanje kako je utvrđeno člankom 139. stavkom 1. Ugovora. U skladu s člankom 5. Akta o pristupanju iz 2005. za Bugarsku i Rumunjsku vrijedi odstupanje kako je utvrđeno člankom 139. stavkom 1. Ugovora.

               (5)

               Europska središnja banka (ESB) osnovana je 1. srpnja 1998. Europski monetarni sustav zamijenjen je europskim tečajnim mehanizmom čija je uspostava usuglašena rezolucijom Europskog vijeća o uspostavi europskog tečajnog mehanizma u trećoj fazi ekonomske i monetarne unije od 16. lipnja 1997. (7) Postupci predviđeni za tečajni mehanizam u trećoj fazi ekonomske i monetarne unije (ERM II) utvrđeni su Sporazumom od 16. ožujka 2006. između Europske središnje banke i nacionalnih središnjih banaka država članica izvan europodručja o utvrđivanju operativnih postupaka za europski tečajni mehanizam u trećoj fazi ekonomske i monetarne unije (8).

               (6)

               Člankom 140. stavkom 2. Ugovora određeni su postupci za stavljanje odstupanja izvan snage za dotične države članice. Komisija i ESB najmanje jednom u dvije godine ili na zahtjev države članice s odstupanjem izvješćuju Vijeće u skladu s postupkom utvrđenim u članku 140. stavku 1. Ugovora. Posljednja redovita konvergencijska izvješća Komisije i ESB-a donesena su u svibnju 2010.

               (7)

               Nacionalno zakonodavstvo država članica, uključujući statute nacionalnih središnjih banaka, trebalo bi prema potrebi prilagoditi kako bi se osigurala usklađenost s člancima 130. i 131. Ugovora i Statutom Europskog sustava središnjih banaka i Europske središnje banke (Statut ESSB-a i ESB-a). Izvješća Komisije i ESB-a osiguravaju detaljnu procjenu usklađenosti zakonodavstva Estonije s člancima 130. i 131. Ugovora i Statuta ESSB-a i ESB-a.

               (8)

               Prema članku 1. Protokola br. 13 o konvergencijskim kriterijima (Protokol), kriterij stabilnosti cijena iz članka 140. stavka 1. prve alineje Ugovora znači da država članica ima održivu razinu cijena i prosječnu stopu inflacije, promatrano tijekom jedne godine uoči provjere, koja ne prelazi za više od 1,5 postotnih bodova stopu inflacije u najviše trima državama članicama koje su ostvarile najbolje rezultate s obzirom na stabilnost cijena. Za potrebe kriterija stabilnosti cijena, inflacija se mjeri harmoniziranim indeksima potrošačkih cijena (HICP) određenim u Uredbi Vijeća (EZ) br. 2494/95 od 23. listopada 1995. o harmoniziranim indeksima potrošačkih cijena (9). Kako bi se ocijenilo ispunjavanje kriterija stabilnosti cijena, inflacija države članice mjeri se postotnom promjenom aritmetičke sredine 12 mjesečnih indeksa u odnosu na aritmetičku sredinu 12 mjesečnih indeksa prethodnog razdoblja. Izvješća Komisije i ESB-a uzimaju u obzir referentnu vrijednost izračunanu kao jednostavnu aritmetičku sredinu stopa inflacije triju država članica koje su ostvarile najbolje rezultate s obzirom na stabilnost cijena uvećanu za 1,5 postotni bod.
               Tijekom jednogodišnjeg razdoblja sa završetkom u ožujku 2010. izračunana referentna vrijednost inflacije bila je 1 posto, pri čemu su Portugal, Estonija i Belgija bile tri države članice koje su ostvarile najbolje rezultate s obzirom na stabilnost cijena te stopama inflacije od 0,8 %, 0,7 % odnosno 0,1 %. U trenutačnim gospodarskim okolnostima koje karakterizira veliki sveopći negativni šok i u kojima se brojne države suočavaju s razdobljima negativnih stopa inflacije, čini se opravdanim iz kategorije država članica koje su ostvarile najbolje rezultate s obzirom na stabilnost cijena isključiti države čija se prosječna stopa inflacije znatno razlikuje od prosječne inflacije europodručja (0,3 % u ožujku 2010.) — u skladu s presedanom iz konvergencijskog izvješća za 2004. — budući da države s takvim odstupanjima nije moguće opravdano procijeniti kao države koje su ostvarile najbolje rezultate s obzirom na stabilnost cijena te bi njihovo uključivanje značajno utjecalo na referentnu vrijednost, a time i na pravednost kriterija. U ožujku 2010. to je dovelo do isključivanja Irske, jedine države čija je prosječna stopa inflacije u razdoblju od 12 mjeseci (u ožujku 2010. iznosila je – 2,3 %) značajno odstupala od prosjeka u europodručju i drugim državama članicama, prije svega kao odraz značajnoga gospodarskog pada.

               (9)

               U skladu s člankom 2. Protokola, kriterij proračunskog stanja iz članka 140. stavka 1. druge alineje Ugovora znači da u trenutku provjere država članica nije predmetom Odluke Vijeća na temelju članka 126. stavka 6. Ugovora o postojanju prekomjernog deficita.

               (10)

               U sladu s člankom 3. Protokola, kriterij sudjelovanja u europskom tečajnom mehanizmu Europskog monetarnog sustava iz članka 140. stavka 1. treće alineje Ugovora znači da je država članica poštovala normalan raspon fluktuacija tečajnog mehanizma europskog monetarnog sustava bez ozbiljnih napetosti najmanje dvije godine prije provjere. Osobito, država članica tijekom tog razdoblja nije na vlastitu inicijativu devalvirala bilateralni središnji paritet svoje valute u odnosu na euro. Od 1. siječnja 1999. ERM II osigurava okvir za ocjenjivanje ispunjavanja tečajnog kriterija. Pri ocjenjivanju ispunjavanja tog kriterija Komisija i ESB su u svojim izvješćima provjerili dvogodišnje razdoblje sa završetkom 23. travnja 2010.

               (11)

               U skladu s člankom 4. Protokola, kriterij konvergencije kamatnih stopa iz članka 140. stavka 1. četvrte alineje Ugovora znači da je država članica tijekom jedne promatrane godine prije provjere imala prosječnu nominalnu dugoročnu kamatnu stopu koja ne prelazi za više od dva postotna boda kamatnu stopu najviše triju država članica koje su ostvarile najbolje rezultate s obzirom na stabilnost cijena. Za potrebe kriterija konvergencije kamatnih stopa korištene su usporedive kamatne stope desetogodišnjih referentnih vrijednosti državnih obveznica. Estonija koja je bila jedna od država članica koje su ostvarile najbolje rezultate s obzirom na stabilnost cijena u ožujku 2010. nema jedinstvene referentne dugoročne državne obveznice ili usporedivog vrijednosnog papira koji bi se mogao upotrijebiti za izračun referentne vrijednosti. Stoga, u skladu s tekstom Protokola (koji se odnosi na „najviše trima državama članicama koje su ostvarile najbolje rezultate s obzirom na stabilnost cijena”), Komisija i ESB pri ocjeni ispunjavanja kriterija kamatne stope u svojim izvješćima uzimaju u obzir referentnu vrijednost izračunanu kao jednostavnu aritmetičku sredinu nominalne dugoročne kamatne stope preostalih dviju najuspješnijih država članica po stabilnosti cijena uvećanu za dva postotna boda. Na temelju toga, referentna vrijednost tijekom jednogodišnjeg razdoblja sa završetkom u ožujku 2010. iznosila je 6,0 posto, što predstavlja prosjek kamatnih stopa u Portugalu (4,2 %) i Belgiji (3,8 %) uvećano za dva postotna boda.

               (12)

               U skladu s člankom 5. Protokola, Komisija osigurava podatke koji se koriste u trenutačnoj ocjeni ispunjavanja konvergencijskih kriterija. Za pripremu ove Odluke podatke je osigurala Komisija. Proračunske podatke osigurala je Komisija na temelju izvješća koje su države članice dostavile do 1. travnja 2010. u skladu s Uredbom Vijeća (EZ) br. 479/2009 od 25. svibnja 2009. o primjeni Protokola o postupku u slučaju prekomjernog deficita priloženog Ugovoru o osnivanju Europske zajednice (10).

               (13)

               Na temelju izvješća koje su predstavile Komisija i ESB o napretku Estonije u ispunjavanju obveza u pogledu ostvarenja EMU, Komisija je zaključila:

                           (a)

                           u Estoniji je nacionalno zakonodavstvo, uključujući Statut nacionalne središnje banke, usklađeno s člancima 130. i 131. Ugovora te Statutom ESSB-a i ESB-a;

                           (b)

                           u pogledu ispunjavanja konvergencijskih kriterija navedenih u četiri alineje članka 140. stavka 1. Ugovora od strane Estonije:

                                       —

                                       prosječna stopa inflacije u Estoniji tijekom jednogodišnjeg razdoblja sa završetkom u ožujku 2010. iznosila je – 0,7 posto, što je značajno ispod referentne vrijednosti te je izgledno da će ostati ispod referentne vrijednosti tijekom predstojećih mjeseci,

                                       —

                                       Estonija nije predmet odluke Vijeća o postojanju prekomjernog deficita, njezin proračunski manjak u 2009. iznosi 1,7 % BDP-a,

                                       —

                                       Estonija je članica ERM II od 28. lipnja 2004.; tijekom dvogodišnjeg razdoblja sa završetkom 23. travnja 2010. estonska kruna nije bila izložena ozbiljnijim napetostima te nije bilo odstupanja od srednjeg tečaja ERM II od početka njezinog sudjelovanja,

                                       —

                                       zbog veoma niske stope estonskog bruto javnog duga, nema raspoloživih referentnih državnih obveznica ni drugih odgovarajućih vrijednosnih papira kako bi se procijenila trajnost ostvarene konvergencije koja se očituje u razini dugoročnih kamatnih stopa. Iako je percepcija rizika Estonije na financijskom tržištu porasla na vrhuncu krize, njezin razvoj tijekom referentnog razdoblja te šira ocjena trajnosti ostvarene konvergencije, uključujući ostvarene rezultate fiskalne politike i relativno fleksibilno gospodarstvo idu u prilog pozitivnoj ocjeni ispunjavanja kriterija o dugoročnim kamatnim stopama od strane Estonije;

                           (c)

                           u svjetlu ocjene pravne usklađenosti i ispunjavanja konvergencijskih kriterija te dodatne čimbenike, Estonija ispunjava potrebne uvjete za usvajanje eura,

         DONIJELO JE OVU ODLUKU:
   Članak 1.
   Estonija ispunjava potrebne uvjete za usvajanje eura. Odstupanje u korist Estonije iz članka 4. Akta o pristupanju iz 2003. stavlja se izvan snage od 1. siječnja 2011.
   Članak 2.
   Ova je Odluka upućena državama članicama.
   Članak 3.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 13. srpnja 2010.

            Za Vijeće

            Predsjednik

         D. REYNDERS

      (1)  SL L 139, 11.5.1998., str. 30.

      (2)  SL L 167, 7.7.2000., str. 19.

      (3)  SL L 195, 15.7.2006., str. 25.

      (4)  SL L 186, 18.7.2007., str. 29.

      (5)  SL L 186, 18.7.2007., str. 32.

      (6)  SL L 195, 24.7.2008., str. 24.

      (7)  SL C 236, 2.8.1997., str. 5.

      (8)  SL C 73, 25.3.2006., str. 21.

      (9)  SL L 257, 27.10.1995., str. 1.

      (10)  SL L 145, 10.6.2009., str. 1.


Odluka Komisije od 21/09/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7732 - JBS / MOY PARK) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2010/83/EU: Odluka Komisije od 9. veljače 2010. o utvrđivanju razreda reakcije na požar određenih građevnih proizvoda s obzirom na spojne smjese sa sušenjem na zraku (priopćena pod brojem dokumenta C(2010) 399)  Tekst značajan za EGP

text:
               13/Sv. 048

               HR

               Službeni list Europske unije

               25

         32010D0083

               L 038/13

               SLUŽBENI LIST EUROPSKE UNIJE

               09.02.2010.

      ODLUKA KOMISIJE

   od 9. veljače 2010.
   o utvrđivanju razreda reakcije na požar određenih građevnih proizvoda s obzirom na spojne smjese sa sušenjem na zraku
   (priopćena pod brojem dokumenta C(2010) 399)
   (Tekst značajan za EGP)
   (2010/83/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode (1), a posebno njezin članak 20. stavak 2. točka (a),
   budući da:

               (1)

               Direktiva 89/106/EEZ predviđa, radi uzimanja u obzir različitih razina zaštite građevnih objekata na nacionalnoj, regionalnoj ili lokalnoj razini, moguću potrebu uspostave razreda u dokumentima za tumačenje koji odgovaraju karakteristikama proizvoda s obzirom na svaki ključni zahtjev. Ovi su dokumenti objavljeni kao „Komunikacija Komisije u vezi s dokumentima za tumačenje Direktive 89/106/EEZ” (2).

               (2)

               S obzirom na ključni zahtjev sigurnosti u slučaju požara, u dokumentu za tumačenje br. 2 navodi se određeni broj međusobno povezanih mjera koje zajedno doprinose definiranju strategije sigurnosti u slučaju požara koja se u državama članicama može razvijati na različite načine.

               (3)

               Dokument za tumačenje br. 2 utvrđuje jednu od ovih mjera kao ograničenje stvaranja i širenja požara i dima unutar zadanog prostora ograničavajući potencijalni doprinos građevnih proizvoda punom razvoju požara.

               (4)

               Razina takvog ograničenja može se izraziti jedino u smislu različitih razina reakcije proizvoda na požar tijekom njihove krajnje primjene.

               (5)

               Putem usklađenog rješenja, donesen je sustav razreda Odlukom Komisije 2000/147/EZ od 8. veljače 2000. o provedbi Direktive Vijeća 89/106/EEZ u vezi s razredbom reakcije na požar građevnih proizvoda (3).

               (6)

               U slučaju spojnih smjesa sa sušenjem na zraku, potrebno je primijeniti razredbu utvrđenu Odlukom 2000/147/EZ.

               (7)

               Reakcija na požar mnogih građevnih proizvoda i/ili materijala, u okviru razredbe predviđene Odlukom 2000/147/EZ, dobro je utvrđena i dovoljno dobro poznata nadležnim regulatornim tijelima u državama članicama tako da ona ne zahtijevaju ispitivanja ove karakteristike ponašanja.

               (8)

               Mjere predviđene ovom Odlukom u skladu su s mišljenjem Stalnoga odbora za graditeljstvo,

         DONIJELA JE OVU ODLUKU:
   Članak 1.
   Građevni proizvodi i/ili materijali koji udovoljavaju zahtjevima karakteristike ponašanja „reakcija na požar” utvrđeni su u Prilogu, bez potrebe za daljnjim ispitivanjem.
   Članak 2.
   Određeni razredi koje treba primijeniti na različite građevne proizvode i/ili materijale, u okviru razredbe reakcije na požar donesene u Odluci 2000/147/EZ, utvrđeni su u Prilogu ovoj Odluci.
   Članak 3.
   Proizvodi se, prema potrebi, razmatraju u odnosu na njihovu krajnju primjenu.
   Članak 4.
   Ova je Odluka upućena državama članicama.

      Sastavljeno u Bruxellesu 9. veljače 2010.

            Za Komisiju

         Günter VERHEUGEN

            Potpredsjednik

      (1)  SL L 40, 11.2.1989., str. 12.

      (2)  SL C 62, 28.2.1994., str. 1.

      (3)  SL L 50, 23.2.2000., str. 14.
   PRILOG
   Tablica navedena u ovom Prilogu daje popis građevnih proizvoda i/ili materijala koji udovoljavaju svim zahtjevima karakteristike ponašanja „reakcija na požar” bez potrebe za ispitivanjem.

      Tablica

      Razredi reakcije na požar za spojne smjese sa sušenjem na zraku

               Proizvod (1)

               Detalji o proizvodu za sustav spajanja

               Najveći udio organskih tvari
               (% u težini)

               Razred (2)

               Spojne smjese sa sušenjem na zraku za gips kartonske ploče koje se koriste zajedno s papirnatom bandažnom trakom. Smjesa spremna za primjenu ili prah koji se miješa s vodom, na bilo kojoj podlozi barem razreda A2-s1,d0, debljine barem 6 mm i gustoće barem 700 kg/m3 (isključujući podove).

               Spojne smjese sa sušenjem na zraku tipa 1A, 2A i 3A i papirnata bandažna traka (3) u skladu s EN 13963

               7,0

               A2-s1,d0

      (1)  Gustoća u mokrom stanju spojne smjese barem 1,1 kg/litri (1 100 kg/m3).

      (2)  Razred kako je predviđen u Tablici 1. Priloga Odluci Komisije 2000/147/EZ.

      (3)  Najveća širina papirnate bandažne trake: 55 mm; najveća masa papirnate bandažne trake po jedinici površine: 135 g/m2.


title: 2009/568/EZ: Odluka Komisije od 9. srpnja 2009. o utvrđivanju ekoloških kriterija za dodjelu znaka za okoliš Zajednice za upijajući papir (priopćena pod brojem dokumenta C(2009) 4596)  Tekst značajan za EGP

text:
               15/Sv. 015

               HR

               Službeni list Europske unije

               67

         32009D0568(01)

               L 197/87

               SLUŽBENI LIST EUROPSKE UNIJE

               09.07.2009.

      ODLUKA KOMISIJE

   od 9. srpnja 2009.
   o utvrđivanju ekoloških kriterija za dodjelu znaka za okoliš Zajednice za upijajući papir
   (priopćena pod brojem dokumenta C(2009) 4596)
   (Tekst značajan za EGP)
   (2009/568/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1980/2000 Europskog parlamenta i Vijeća od 17. srpnja 2000. o revidiranom programu dodjele znaka za okoliš Zajednice (1), a posebno njezin članak 6. stavak 1. drugi podstavak,
   nakon savjetovanja s Odborom Europske unije za znak za okoliš,
   budući da:

               (1)

               U skladu s Uredbom (EZ) br. 1980/2000, znak za okoliš Zajednice može se dodijeliti proizvodu koji svojim svojstvima značajno doprinosi napretku u pogledu ključnih okolišnih aspekata.

               (2)

               Uredbom (EZ) br. 1980/2000 propisano je da se posebni kriteriji za dodjelu znaka za okoliš, sastavljeni na temelju kriterija koje je izradio Odbor Europske unije za znak za okoliš, utvrđuju prema skupinama proizvoda.

               (3)

               Uredbom je također propisano da se kriteriji za znak za okoliš, kao i zahtjevi u pogledu procjene i provjere tih mjerila, moraju ponovno pregledati na vrijeme prije isteka roka valjanosti kriterija utvrđenih za navedenu skupinu proizvoda.

               (4)

               U skladu s Uredbom (EZ) br. 1980/2000, pravovremeno je izvršena revizija ekoloških kriterija kao i s njima povezanih zahtjeva u pogledu procjene i provjere utvrđenih Odlukom Komisije 2001/405/EZ od 4. svibnja 2001. o utvrđivanju ekoloških kriterija za dodjelu znaka za okoliš Zajednice proizvodima od papira za higijenske i sanitarne namjene (2). Ti ekološki kriteriji i s njima povezani zahtjevi u pogledu procjene i provjere važe do 4. siječnja 2010.

               (5)

               S obzirom na tu reviziju, primjereno je promijeniti definiciju skupine proizvoda i utvrditi nove ekološke kriterije kako bi se uzeo u obzir znanstveni i tržišni razvoj.

               (6)

               Ekološki kriteriji te s njima povezani zahtjevi u pogledu procjene i provjere trebaju važiti četiri godine od dana donošenja ove Odluke.

               (7)

               Nadalje, kako bi se izričito utvrdilo da proizvode koji su obuhvaćeni Direktivom Vijeća 76/768/EEZ od 27. srpnja 1976. o usklađivanju zakonodavstava država članica u odnosu na kozmetičke proizvode (3) treba isključiti iz područja primjene navedene skupine proizvoda, potrebno je promijeniti definiciju skupine proizvoda kako je utvrđena Odlukom 2001/405/EZ.

               (8)

               Odluku 2001/405/EZ treba stoga zamijeniti.

               (9)

               Proizvođačima čijim je proizvodima dodijeljen znak za okoliš za upijajući papir prema kriterijima koji su utvrđeni Odlukom 2001/405/EZ trebalo bi odobriti prijelazno razdoblje kako bi imali dovoljno vremena za prilagodbu svojih proizvoda revidiranim kriterijima i zahtjevima. Proizvođačima također treba dopustiti da podnose zahtjeve koji se temelje na kriterijima iz Odluke 2001/405/EZ ili na kriterijima utvrđenima ovom Odlukom do prestanka važenja te Odluke.

               (10)

               Mjere predviđene ovom Odlukom u skladu su s mišljenjem odbora osnovanog na temelju članka 17. Uredbe (EZ) br. 1980/2000,

         DONIJELA JE OVU ODLUKU:
   Članak 1.
   1. Skupina proizvoda „upijajući papir” obuhvaća listove ili role papira koji je prikladan za uporabu za osobnu higijenu, upijanje tekućina i/ili čišćenje zaprljanih površina. Upijajući se proizvod sastoji od naboranog ili ispupčenog papira i ima jedan ili više slojeva. Sadržaj vlakana u proizvodu mora biti najmanje 90 %.
   Ta skupina proizvoda ne obuhvaća sljedeće:

               (a)

               mokre maramice i sanitarne proizvode;

               (b)

               upijajuće proizvode koji su laminirani materijalima osim upijajućeg papira;

               (c)

               proizvode navedene u Direktivi 76/768/EEZ.

         Članak 2.
   Da bi mu bio dodijeljen znak za okoliš Zajednice za proizvode obuhvaćene skupinom proizvoda „upijajući papir” u skladu s Uredbom (EZ) br. 1980/2000 (dalje u tekstu: znak za okoliš), upijajući papir mora ispunjavati kriterije utvrđene u Prilogu ovoj Odluci.
   Članak 3.
   Ekološki kriteriji za skupinu proizvoda „upijajući papir”, kao i s njima povezani zahtjevi u pogledu procjene i provjere, trebaju važiti četiri godine od dana donošenja ove Odluke.
   Članak 4.
   Za administrativne potrebe skupini proizvoda „upijajući papir” dodjeljuje se kodni broj „004”.
   Članak 5.
   Odluka 2001/405/EZ se stavlja izvan snage.
   Članak 6.
   1.   Zahtjevi za znak za okoliš podneseni prije datuma donošenja ove Odluke za proizvode obuhvaćene skupinom proizvoda upijajući papir ocjenjuju se u skladu s uvjetima koji su utvrđeni Odlukom 2001/405/EZ.
   2.   Zahtjevi za znak za okoliš za proizvode koji su obuhvaćeni skupinom proizvoda upijajući papir koji su podneseni od dana donošenja ove Odluke, ali najkasnije do 4. siječnja 2010. mogu se temeljiti na kriterijima koji su utvrđeni Odlukom 2001/405/EZ ili na kriterijima koji su utvrđeni ovom Odlukom.
   Ti se zahtjevi ocjenjuju u skladu s kriterijima na kojima se temelje.
   3.   U slučajevima kada je znak za okoliš dodijeljen na temelju zahtjeva koji je ocijenjen u skladu s kriterijima utvrđenim Odlukom 2001/405/EZ, taj se znak za okoliš može koristiti dvanaest mjeseci od dana donošenja ove Odluke.
   Članak 7.
   Ova je Odluka upućena državama članicama.

      Sastavljeno u Bruxellesu 9. srpnja 2009.

            Za Komisiju

         Stavros DIMAS

            Član Komisije

      (1)  SL L 237, 21.9.2000., str. 1.

      (2)  SL L 142, 29.5.2001., str. 10.

      (3)  SL L 262, 27.9.1976., str. 169.
   PRILOG

      OKVIR

      Ciljevi kriterija

   Cilj ovih kriterija je posebno:

               —

               smanjenje ispuštanja toksičnih ili eutrofikacijskih tvari u vode,

               —

               smanjenje štete ili rizika za okoliš povezanih s korištenjem energije (globalno zagrijavanje, zakiseljavanje, iscrpljivanje ozona, iscrpljivanje neobnovljivih izvora) smanjenjem potrošnje energije i emisija u zrak koje su s njom povezane,

               —

               smanjenje štete ili rizika za okoliš povezanih s korištenjem opasnih kemikalija,

               —

               poticanje uporabe održivih vlakana,

               —

               primjena načela održivog upravljanja s ciljem očuvanja šuma.

         Razine koje se određuju ovim kriterijima potiču označivanje proizvoda od upijajućeg papira koji imaju manji utjecaj na okoliš.

      Zahtjevi u pogledu procjene i provjere

   Posebni zahtjevi u pogledu procjene i provjere navedeni su u sklopu svakog kriterija.
   Ako se od podnositelja traži da dostavi izjave, dokumentaciju, analize, izvješća o ispitivanjima ili druge dokaze o ispunjavanju kriterija, podrazumijeva se da oni mogu prema potrebi potjecati od podnositelja zahtjeva i/ili njegovih i/ili njihovih dobavljača itd.
   Prema potrebi se osim ispitnih metoda navedenih za svaki kriterij mogu koristiti i druge metode ako ih nadležno tijelo koje procjenjuje zahtjev prihvati kao jednakovrijedne.
   Ako je moguće, procjena usklađenosti treba se provesti u odgovarajuće akreditiranim laboratorijima koji zadovoljavaju opće zahtjeve norme EN ISO 17025.
   Nadležna tijela mogu prema potrebi zatražiti prateću dokumentaciju i provoditi neovisne provjere.
   Nadležnim se tijelima preporučuje da pri ocjenjivanju zahtjeva i praćenju sukladnosti s kriterijima uzimaju u obzir primjenu priznatih sustava za upravljanje okolišem, kao što su EMAS ili EN ISO14001 (Napomena: primjena takvih sustava upravljanja nije obvezna).

      EKOLOŠKI KRITERIJI

   Ekološki kriteriji obuhvaćaju proizvodnju celuloze uključujući sve potpostupke, od trenutka kada vlaknasta sirovina/reciklirani papir stigne u pogon, do trenutka kada celuloza napusti pogon za obradu celuloze. Kod postupaka proizvodnje papira, obuhvaćeni su svi potpostupci od čišćenja i rafiniranja celuloze (razgradnje recikliranog papira) do savijanja papira u svitke.
   Nisu obuhvaćeni transport, prerada i pakiranje celuloze, papira ili sirovine.
   Reciklirano vlakno jest vlakno dobiveno recikliranjem korištenog papira i kartona iz faze tiska ili nakon uporabe od strane korisnika. Nije obuhvaćen kupljen ili vlastiti otpad iz proizvodnje novih vlakana.
   1.   Emisije u vodu i zrak

   (a)   Kemijska potrošnja kisika (KPK), fosfor (P), sumpor (S), dušikovi oksidi (NOx):

   Za svaki od ovih parametara emisije u zrak i/ili vodu prilikom proizvodnje celuloze i papira izražavaju se u bodovima (PKPK, PP, PS, PNOx) kako je pobliže opisano u nastavku.
   Niti jedna od pojedinačnih bodovnih vrijednosti PKPK, PP, PS ili PNOx ne smije prekoračiti 1,5.
   Ukupni broj bodova (Pukupni = PKPK + PP + PS + PNOx) ne smije prekoračiti 4,0.
   PKPK se izračunava kako slijedi (izračuni PP, PS i PNOx vrše se na identičan način uz korištenje odgovarajućih referentnih vrijednosti).
   Za svaku uporabljenu celulozu „i”, s njom vezane izmjerene emisije KPK (KPKceluloza,i izražena u kilogramima po zračno sušenoj toni — ADT) ponderiraju se u odnosu na udio svake uporabljene celuloze (celuloza,i u odnosu na zračno sušenu tonu upijajućeg papira). Ponderirana vrijednost emisije KPK za celuloze se zatim dodaje mjerenoj emisiji KPK prilikom proizvodnje papira, čime se dobiva ukupna emisija KPK, KPKukupni.
   Ponderirana referentna vrijednost KPK za proizvodnju celuloze izračunava se na isti način, kao zbroj ponderiranih referentnih vrijednosti za svaku korištenu celulozu kojem se dodaje referentna vrijednost za proizvodnju papira, čime se dobiva ukupna referentna vrijednost KPK, KPKref ukupni. Referentne vrijednosti za svaku korištenu vrstu celuloze i za proizvodnju papira navedene su u tablici 1.
   Konačno, ukupna emisija KPK dijeli se s ukupnom referentnom vrijednosti KPK kako slijedi:

      Tablica 1.

      Referentne vrijednosti za emisije iz različitih vrsta celuloze i iz proizvodnje papira

               (u kg/ADT)

               Vrsta celuloze/papir

               Emisije

               KPKreferentni

               Preferentni

               Sreferentni

               NOxreferentni

               Celuloza (osim sulfitne)

               18,0

               0,045

               0,6

               1,6

               Celuloza (sulfitna)

               25,0

               0,045

               0,6

               1,6

               Nebijeljena celuloza

               10,0

               0,02

               0,6

               1,6

               Kemijsko-termomehanička celuloza

               15,0

               0,01

               0,3

               0,3

               Celuloza od recikliranih vlakana

               3,0

               0,01

               0,03

               0,3

               Upijajući papir

               2,0

               0,01

               0,03

               0,3

         U slučaju kogeneracije topline i električne energije u istom pogonu, emisije NOx i S se dodjeljuju i izračunavaju u skladu sa sljedećom jednadžbom:
   Udio emisije iz proizvodnje električne energije = 2 × (MWh(električna energija))/[2 × MWh(električna energija) + MWh(toplina)]
   Električna energija u ovom izračunu je neto električna energija, pri čemu je isključen dio radne električne energije koji se u pogonu koristi za proizvodnju električne energije, tj. neto električna energija jest dio koji se iz pogona dostavlja za proizvodnju celuloze/papira.
   Toplina u ovom izračunu je neto toplina, pri čemu je isključen dio radne topline koji se u pogonu koristi za proizvodnju energije, tj. neto toplina jest dio koji se iz pogona dostavlja za proizvodnju celuloze/papira.

      Procjena i provjera: podnositelj zahtjeva dostavlja detaljne izračune kojima dokazuje usklađenost s ovim kriterijem, uz odgovarajuću popratnu dokumentaciju koja mora uključivati izvješća o ispitivanju korištenjem niže navedenih metoda ispitivanja za svaki parametar, ili istovrijednih metoda:
   KPK: ISO 6060; DIN 38409 dio 41, NFT 90101 ASTM D 125283, Dr. Lange LCK 114, Hack ili WTW
   P: EN ISO 6878, APAT IRSA CNR 4110 ili Dr. Lange LCK 349
   NOx: ISO 11564
   S(oksidirani): EPA br. 8
   S(reducirani): EPA br. 16A
   Sadržaj S u ulju: ISO 8754
   Sadržaj S u ugljenu: ISO 351.
   U popratnoj dokumentaciji mora biti naznačena učestalost mjerenja i izračuna bodova za KPK, P, S i NOx. Moraju biti obuhvaćene sve emisije S i NOx koje nastaju tijekom proizvodnje celuloze i papira, uključujući paru koja se stvara izvan mjesta proizvodnje, uz iznimku emisija koje su povezane s proizvodnjom električne energije. Mjerenja moraju obuhvaćati kotlove za luženje, vapnenice, parne kotlove i peći za uništavanje plinova snažnoga mirisa. Uzimaju se u obzir difuzne emisije. Izražene vrijednosti emisija S u zrak moraju uključivati emisije oksidiranog i reduciranog sumpora (dimetil sulfid, metil merkaptan, vodikov sulfid i slično). Emisije S koje su povezane s proizvodnjom topline iz nafte, ugljena i drugih vanjskih goriva s poznatim sadržajem S mogu se umjesto mjerenja izračunati, te se uzimaju u obzir.
   Uzorci emisija u vodu uzimaju se na nefiltriranim i neistaloženim uzorcima, nakon obrade u pogonu ili nakon obrade u javnom postrojenju za pročišćavanje voda. Razdoblje mjerenja temelji se na proizvodnji tijekom 12 mjeseci. U slučaju novih ili obnovljenih pogona, za koje nisu dostupna mjerenja emisije u 12-mjesečnom razdoblju, rezultati se temelje na mjerenjima emisija jednom dnevno kroz razdoblje od 45 uzastopnih dana, nakon što se ustale vrijednosti emisija iz pogona.
   (b)   AOX (adsorbilni organski halogeni)

   Ponderirana prosječna vrijednost AOX ispuštenih prilikom proizvodnje celuloze koja se koristi za proizvode od upijajućeg papira sa znakom za okoliš ne smije prekoračiti 0,12 kg po ADT papira. Emisije AOX iz svake pojedine celuloze koja je uporabljena u papiru ne smiju prekoračiti 0,25 kg po ADT celuloze.

      Procjena i provjera: podnositelj zahtjeva dostavlja izvješća o ispitivanju korištenjem sljedeće metode ispitivanja: AOX ISO 9562 (1989) od strane dobavljača celuloze, uz detaljne izračune kojima dokazuje usklađenost s ovim kriterijem i odgovarajuću popratnu dokumentaciju.
   U popratnoj dokumentaciji mora biti naznačena učestalost mjerenja. AOX se mjeri samo u procesima u kojima se spojevi klora koriste za izbjeljivanje celuloze. AOX ne treba mjeriti u otpadnim vodama iz neintegrirane proizvodnje papira, ili u otpadnim vodama iz proizvodnje celuloze bez izbjeljivanja, ili kada se izbjeljivanje izvodi pomoću tvari koje ne sadrže klor.
   Mjerenje se vrši se na nefiltriranim i neistaloženim uzorcima, nakon obrade u pogonu ili nakon obrade u javnom postrojenju za pročišćavanje voda. Razdoblje mjerenja temelji se na proizvodnji tijekom 12 mjeseci. U slučaju novih ili obnovljenih pogona, za koje nisu dostupna mjerenja emisije u 12-mjesečnom razdoblju, rezultati se temelje na mjerenjima emisija jednom dnevno kroz razdoblje od 45 uzastopnih dana, nakon što se ustale vrijednosti emisija iz pogona.
   (c)   CO2

   Emisije ugljičnog dioksida iz neobnovljivih izvora ne smiju prekoračiti 1 500 kg po ADT proizvedenog papira, što uključuje emisije iz proizvodnje električne energije (u ili izvan pogona).
   Pri izračunu se ne uzimaju u obzir goriva koja se koriste za pretvaranje upijajućeg papira u proizvod te prijevoz u distribuciji tog proizvoda, celuloze ili drugih sirovina.

      Procjena i provjera: podnositelj zahtjeva dostavlja detaljne izračune kojima dokazuje usklađenost s ovim mjerilom, uz odgovarajuću popratnu dokumentaciju.
   Podnositelj zahtjeva dostavlja podatke o emisijama ugljičnog dioksida u zrak. Podaci obuhvaćaju sve izvore neobnovljivih goriva tijekom proizvodnje celuloze i papira, uključujući emisije koje nastanu tijekom proizvodnje električne energije (u ili izvan pogona).
   Sljedeći emisijski faktori upotrebljavaju se za izračun emisija CO2 koje nastaju sagorijevanjem goriva:

      Tablica 2.

               Gorivo

               Emisija CO2

               Jedinica

               Ugljen

               95

               g CO2 fosil/MJ

               Sirova nafta

               73

               g CO2 fosil/MJ

               Loživo ulje 1

               74

               g CO2 fosil/MJ

               Loživo ulje 2-5

               77

               g CO2 fosil/MJ

               Ukapljeni naftni plin

               62,40

               g CO2 fosil/MJ

               Prirodni plin

               56

               g CO2 fosil/MJ

               Električna energija iz mreže

               400

               g CO2 fosil/kWh

         Za električnu energiju iz mreže upotrebljava se vrijednost navedena u tablici (europski prosjek), osim ako podnositelj zahtjeva dostavi dokumentaciju o uporabi električne energije iz obnovljivih izvora u skladu s Direktivom 2001/77/EZ Europskog parlamenta i Vijeća (2), u kojem slučaju podnositelj zahtjeva može iz izračuna izostaviti električnu energiju iz obnovljivih izvora.
   2.   Potrošnja energije

   Ukupna potrošnja električne energije povezana s proizvodom od upijajućeg papira računa se kao zbroj količine električne energije koja se utroši tijekom proizvodnje celuloze i proizvoda od upijajućeg papira i ne smije prekoračiti 2 200 kWh struje po toni proizvedenoga papira.
   Podnositelj zahtjeva mora izračunati cjelokupni ulaz električne energije koja je utrošena tijekom proizvodnje celuloze i upijajućeg papira, uključujući električnu energiju utrošenu tijekom odstranjivanja tiskarske boje s otpadnog papira za proizvodnju recikliranog papira.
   Izračun električne energije ne uključuje energiju koja je utrošena za prijevoz sirovina ili za preradu i pakiranje.
   Električna energija znači neto dovedenu električnu energiju koja dolazi iz električne mreže i lokalno proizvedenu električnu energiju koja se mjeri kao električna snaga. Električna energija koja se potroši za pročišćavanje otpadnih voda i zraka ne mora se uzeti u obzir.

      Procjena i provjera: podnositelj zahtjeva dostavlja detaljne izračune kojima dokazuje usklađenost s ovim kriterijem, uz odgovarajuću popratnu dokumentaciju. Detalji moraju uključivati ukupnu potrošnju električne energije.
   3.   Vlakna – Održivo upravljanje šumama

               (a)

               Proizvođač/i celuloze i papira moraju imati politiku održive nabave drva i vlakana te sustav praćenja i provjere porijekla drveta od šume do prve točke zaprimanja.
               Porijeklo svih neobrađenih vlakana mora biti dokumentirano. Proizvođač celuloze i papira mora osigurati da svo drvo i vlakna dolaze iz zakonitih izvora. Drvo i vlakna ne smiju potjecati iz zaštićenih područja niti područja za koje je pokrenut postupak stavljanja pod zaštitu, iz šuma starog rasta ili šuma visoke konzervacijske vrijednosti koje su utvrđene u nacionalnim postupcima sa zainteresiranim stranama, osim ako je nabava potpuno u skladu s nacionalnim propisima o očuvanju prirode.

               (b)

               Vlaknasta sirovina u papiru može biti reciklirano ili neobrađeno vlakno. Međutim, 50 % bilo kojeg neobrađenog vlakna mora potjecati iz održivo upravljanih šuma za koje su nezavisne treće strane potvrdile da ispunjavaju kriterije navedene u stavku 15. Rezolucije Vijeća od 15. prosinca 1998. o strategiji šumarstva za EU i njezinim naknadnim izmjenama.

                  Procjena i provjera: podnositelj zahtjeva dostavlja odgovarajuću dokumentaciju od dobavljača papira u kojoj su navedene vrste, količine i precizno opisano porijeklo vlakana koja se koriste u proizvodnji celuloze i papira. Ako se koriste neobrađena vlakna, podnositelj dostavlja odgovarajući(-e) certifikat(e) od dobavljača papira/celuloze kojima dokazuje da certifikacijski program na odgovarajući način ispunjava zahtjeve koji su utvrđeni u stavku 15. Rezolucije Vijeća od 15. prosinca 1998. o strategiji šumarstva za EU.

         4.   Opasne kemijske tvari

   (a)   Klor

   Klorni se plin ne smije koristiti kao sredstvo za izbjeljivanje. Ovaj se zahtjev ne odnosi na klorni plin vezan za proizvodnju i upotrebu klor-dioksida.

      Procjena i provjera: podnositelj zahtjeva dostavlja izjavu proizvođača celuloze da klorni plin nije korišten kao sredstvo za izbjeljivanje. Napomena: iako se ovaj zahtjev također odnosi na izbjeljivanje recikliranih vlakana, prihvaća se da su ta vlakna u prethodnom životnom ciklusu mogla biti izbijeljena klornim plinom.
   (b)   Alkilfenoletoksilati (APEO)

   Alkilfenoletoksilati ili drugi derivati alkilfenola ne smiju se dodavati kemikalijama za čišćenje, kemikalijama za odstranjivanje tiskarske boje, sredstvima za sprečavanje pjenjenja, disperzantima ili premazima. Derivati alkilfenola definiraju se kao tvari koje razgradnjom proizvode alkilfenole.

      Procjena i provjera: podnositelj zahtjeva ili dobavljač(i) kemikalija dostavlja(ju) odgovarajuću izjavu ili više njih da alkilfenoletoksilati i drugi derivati alkilfenola nisu dodavani ovim proizvodima.
   (c)   Površinski aktivne tvari u pripravcima za odstranjivanje tiskarske boje za reciklirana vlakna

   Ako se površinski aktivne tvari koriste u količinama od najmanje 100 g/ADT (zbroj svih površinski aktivnih tvari u svim različitim pripravcima koji se koriste za odstranjivanje tiskarske boje povratnih vlakana), svaka površinski aktivna tvar mora biti lako biorazgradiva. Ako se površinski aktivne tvari koriste u količinama manjim od 100 g/ADT, svaka površinski aktivna tvar mora biti lako biorazgradiva ili potpuno biorazgradiva (vidjeti niže navedene metode ispitivanja i granične vrijednosti).

      Procjena i provjera: podnositelj zahtjeva ili dobavljač(i) kemikalija dostavlja(ju) izjavu o usklađenosti s ovim mjerilom uz odgovarajuće sigurnosne listove ili izvješća o testiranju za svaku površinski aktivnu tvar, u kojima navode metodu ispitivanja, graničnu vrijednost i zaključak, korištenjem jedne od sljedećih metoda ispitivanja i graničnih vrijednosti: za laku biorazgradivost, OECD 301 A-F (ili istovrijedna norma ISO), uz stupanj razgradivosti od najmanje 70 % u 28 dana za 301 A i E, i najmanje 60 % za 301 B, C, D i F; za potpunu biorazgradivost, OECD 302 A-C (ili istovrijedna norma ISO (3)), uz stupanj razgradivosti (uključujući adsorpciju) od najmanje 70 % u 28 dana za 302 A i B, i najmanje 60 % za 302 C.
   (d)   Biocidi

   Aktivni sastojci u biocidnim ili biostatičnim sredstvima koja se koriste protiv organizama koji stvaraju sluz u sustavima kruženja vode koji sadrže vlakna ne smiju biti potencijalno bioakumulativni.

      Procjena i provjera: podnositelj zahtjeva ili dobavljač(i) kemikalija dostavlja(ju) izjavu o usklađenosti s ovim kriterijem uz odgovarajuće sigurnosne listove ili izvješće o ispitivanju u kojem navode metodu ispitivanja, graničnu vrijednost i zaključak, korištenjem sljedećih metoda ispitivanja OECD 107, 117 ili 305 A-E.
   (e)   Sredstva za bolju čvrstoću u mokrom stanju

   Sredstva za povećanje čvrstoće u mokrom stanju ne smiju sadržavati više od 0,7 % klororganskih tvari epiklorhidrina (ECH), 1,3-diklor-2-propanola (DCP) i 3-monoklor-1,2-propandiola (MCPD), izračunanih kao zbroj tri sastojka i u odnosu na suhi sadržaj sredstva za mokru čvrstoću.
   Sredstva za povećanje čvrstoće u mokrom stanju koja sadrže glioksal ne smiju se koristiti u proizvodnji tankog upijajućeg papira sa znakom za okoliš.

      Procjena i provjera: podnositelj zahtjeva ili dobavljač(i) kemikalija dostavlja(ju) izjavu(-e) da udio epiklorhidrina (ECH), 1,3-diklor-2-propanola (DCP) i 3-monoklor-1,2-propandiola (MCPD), izračunanih kao zbroj tri sastojka i u odnosu na suhi sadržaj sredstva za mokru čvrstoću, ne prekoračuje 0,7 %.
   (f)   Omekšivači, losioni, mirisi i aditivi prirodnog porijekla

   Niti jedan sastojak ili pripravak/mješavina u omekšivačima, losionima, mirisima i aditivima prirodnog porijekla ne smije ispunjavati uvjete za razvrstavanje u tvari opasne za okoliš, tvari koje mogu izazvati preosjetljivost, kancerogene ili mutagene tvari, uz oznake upozorenja R42, R43, R45, R46, R50, R51, R52 ili R53 (ili njihove kombinacije) i u skladu s Direktivom Vijeća 67/548/EEZ (4) ili Direktivom 1999/45/EZ Europskog parlamenta i Vijeća (5) i njezinim izmjenama. U proizvodu sa znakom za okoliš ne smiju se koristiti tvari/mirisi koji u skladu s Direktivom 2003/15/EZ Europskog parlamenta i Vijeća (6) (7. izmjena Direktive 76/768/EEZ, Prilog III. dio I.) moraju biti naznačeni na proizvodu/pakiranju (granična koncentracijska vrijednost 0,01 %).
   Svi sastojci dodani proizvodu kao mirisi moraju biti proizvedeni, rukovani i uporabljeni u skladu s kodeksom ponašanja Međunarodnog udruženja za mirise (IFA).
   Procjena i provjera: podnositelj zahtjeva dostavlja popis omekšivača, losiona i aditiva prirodnog porijekla koji su dodani proizvodu od upijajućeg papira, uz izjavu o ispunjavanju kriterija za svaki pripravak.
   Proizvođač mirisa dostavlja nadležnom tijelu izjavu o usklađenosti sa svim dijelovima ovog kriterija.
   5.   Sigurnost proizvoda

   Proizvodi izrađeni od recikliranih vlakana ili mješavine recikliranih i neobrađenih vlakana moraju ispunjavati sljedeće higijenske zahtjeve:
   Upijajući papir ne smije sadržavati:
   Formaldehid: više od 1 mg/dm2 u skladu s metodom ispitivanja EN 1541
   Glioksal: više od 1,5 mg/dm2 u skladu s metodom ispitivanja DIN 54603
   PCB: više od 2 mg/kg u skladu s metodom ispitivanja EN ISO 15320.
   Svi proizvodi od upijajućeg papira moraju ispunjavati sljedeće zahtjeve:
   Sredstva protiv nastajanja sluzi i antimikrobna sredstva: ne smiju usporavati rast mikroorganizama u skladu s metodom ispitivanja EN 1104
   Bojila i aditivi za pojačavanje intenziteta boje: ne smiju se izlučivati u skladu s metodom ispitivanja EN 646/648 (zahtijeva se razina 4)
   Boje i tiskarske boje:

               —

               Boje i tiskarske boje koje se upotrebljavaju u proizvodnji upijajućeg papira ne smiju sadržavati azo spojeve koji se mogu razgraditi u amine navedene u Tablici 3.,

               —

               Boje i tiskarske boje koje se upotrebljavaju u proizvodnji upijajućeg papira ne smiju biti na osnovi Cd ili Mn.

      Tablica 3.

      Bojila ne smiju otpuštati sljedeće amine u skladu s Direktivom 2002/61/EZ Europskog parlamenta i Vijeća
       (7)

               Amin

               CAS broj

               4-aminodifenil

               92-67-1

               benzidin

               92-87-5

               4-kloro-o-toluidin

               95-69-2

               2-naftilamin

               91-59-8

               o-amino-azotoluen

               97-56-3

               2-amino-4-nitrotoluen

               99-55-8

               p-kloroanilin

               106-47-8

               2,4-diaminoanisol

               615-05-4

               4,4′-diaminodifenilmetan

               101-77-9

               3,3′-diklorobenzidin

               91-94-1

               3,3′-dimetoksibenzidin

               119-90-4

               3,3′-dimetilbenzidin

               119-93-7

               3,3′-dimetil-4,4_-diaminodifenilmetan

               838-88-0

               p-krezidin

               120-71-8

               4,4′-metilen-bis-(2-kloroanilin)

               101-14-4

               4,4′-oksidianilin

               101-80-4

               4,4′-tiodianilin

               139-65-1

               o-toluidin

               95-53-4

               2,4-diaminotoluen

               95-80-7

               2,4,5-trimetilanilin

               137-17-7

               o-anisidin-dimetoksianilin

               90-04-0

               2,4-ksilidin

               95-68-1

               2,6-ksilidin

               87-62-7

               4-aminoazobenzen

               60-09-3

      Procjena i provjera: podnositelj zahtjeva ili dobavljač(i) kemikalija dostavlja(ju) izjavu o usklađenosti s ovim mjerilom.
   6.   Gospodarenje otpadom

   Svi proizvođači celuloze, papira i proizvoda od recikliranog upijajućeg papira moraju imati sustav za postupanje s otpadom i rezidualnim proizvodima koji potječu iz proizvodnih pogona. Taj sustav mora biti dokumentiran ili opisan u zahtjevu te mora uključivati najmanje jednu od sljedećih točaka:

               —

               postupke za razdvajanje i recikliranje materijala iz protoka otpada,

               —

               postupke za obnavljanje materijala za druge namjene, kao što je spaljivanje za dobivanje procesne pare, ili za uporabu u poljoprivredi,

               —

               postupke za zbrinjavanje opasnog otpada.

      Procjena i provjera: podnositelj zahtjeva dostavlja opis upravljanja otpadom na relevantnim lokacijama te izjavu o usklađenosti s ovim kriterijem.
   7.   Prikladnost za uporabu

   Proizvod mora biti prikladan za uporabu.
   8.   Informacije za potrošače

   Polje 2. znaka za okoliš sadržava sljedeći tekst:

               —

               koristi održiva vlakna,

               —

               niska razina onečišćenja vode i zraka,

               —

               niska razina emisije stakleničkih plinova i potrošnje energije.

         Nadalje, pored znaka za okoliš proizvođač navodi minimalni postotak recikliranih vlakana i/ili postotak certificiranih vlakana.

      (1)  ADT = Zračno sušena tona označava 90 % suhe tvari u celulozi. Stvarni sadržaj suhe tvari u papiru je obično otprilike 9 %. Pri izračunu se referentne vrijednosti za celulozu prilagođavaju kako bi odgovarale sadržaju suhih vlakana u papiru koji je najčešće veći od 90 %.

      (2)  SL L 283, 27.10.2001., str. 33.

      (3)  Npr. norma EN ISO 14593:1999 — Kakvoća vode — Procjena potpune aerobne biološke razgradivosti organskih tvari u vodi — Metoda određivanja anorganskog ugljika u začepljenim tikvicama (CO2 analiza para iznad otopine). Ne izvodi se prethodna priprema.
   Načelo 10-dnevnog prozora se ne primjenjuje (referentna metoda) na temelju Uredbe Komisije (EZ) br. 907/2006 od 20. lipnja 2006. o izmjeni Uredbe (EZ) br. 648/2004 Europskog parlamenta i Vijeća o deterdžentima, da bi se prilagodili prilozi III. i VII. toj Uredbi (SL L 168, 21.6.2006., str. 5.).

      (4)  SL 196, 16.8.1967., str. 1.

      (5)  SL L 200, 30.7.1999., str. 1.

      (6)  SL L 66, 11.3.2003., str. 26.

      (7)  SL L 243, 11.9.2002., str. 15.


Odluka Komisije od 16/12/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7460 - SCHOLZ RECYCLING / THYSSEN ALFA ROHSTOFFHANDEL / NORIS METALLRECYCLING JV) prema Uredbi Vijeća (EZ) br. 139/2004 (Samo je njemački tekst vjerodostojan)